Прво играно остварење о највећим усташким злочинима у јасеновачком логору почело је са снимањем почетком октобра 2019. године. Још једном је потврђено да је редитељска палица припала Предрагу Антонијевићу. Филм тада добија и име; "Дара из Јасеновца." Сценаристкиња Наташа Дракулић наводи да је прича филма смештена шест месеци након офанзиве на Козари до смештања у логор. Антонијевић наводи да је улога усташког заповедника јасеновачког логора, Вјекослава Макса Лубурића, припала Марку Јанкетићу. Највеће изненађење у оквиру глумачког одабира свакако је улога девојчице Даре, коју игра дванаестогодишња Биљана Чекић. Деца из Козарске Дубице су изабрана да глуме локалну децу у логору. Остатак глумачке екипе чине глумци из Републике Српске, као и Србије.